CELEX: 62009CN0002
Language: el
Date: 2009-01-06 00:00:00
Title: Υπόθεση C-2/09: Αίτηση για την έκδοση προδικαστικής αποφάσεως, την οποία υπέβαλε το Varhoven administrativen Sad (Βουλγαρία) στις 6 Ιανουαρίου 2009 — Peter Dimitrov Kalinchev κατά Regionalna Mitnicheska Direktsia — Plovdiv

7.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/19
            
         Αίτηση για την έκδοση προδικαστικής αποφάσεως, την οποία υπέβαλε το Varhoven administrativen Sad (Βουλγαρία) στις 6 Ιανουαρίου 2009 — Peter Dimitrov Kalinchev κατά Regionalna Mitnicheska Direktsia — Plovdiv
   (Υπόθεση C-2/09)
   (2009/C 55/31)
   Γλώσσα διαδικασίας: η βουλγαρική
   Αιτούν δικαστήριο
   Varhoven administrativen Sad
   Διάδικοι στην υπόθεση της κύριας δίκης
   
      Προσφεύγων: Peter Dimitrov Kalinchev
   
      Καθής: Regionalna Mitnicheska Direktsia — Plovdiv
   Προδικαστικά ερωτήματα
   
               1)
            
            
               Επιτρέπει στα κράτη μέλη το άρθρο 3, παράγραφος 3, της οδηγίας 92/12/ΕΟΚ του Συμβουλίου, της 25ης Φεβρουαρίου 1992, σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης (1), να θεσπίζουν ρύθμιση για την επιβολή ειδικού φόρου κατανάλωσης κατά την εισαγωγή μεταχειρισμένων οχημάτων στο έδαφος του οικείου κράτους μέλους, αν ο φόρος αυτός δεν καταβάλλεται άμεσα κατά τη δεύτερη πώληση τέτοιων οχημάτων που βρίσκονται ήδη στην ημεδαπή και για τα οποία καταβλήθηκε ειδικός φόρος κατανάλωσης κατά την πρώτη εισαγωγή τους στο έδαφος του κράτους μέλους;
            
         
               2)
            
            
               Ποια είναι η έννοια της φράσης «ομοειδή [εγχώρια] προϊόντα» του άρθρου 90, παράγραφος 1, ΕΚ:
               
                           α)
                        
                        
                           Πρόκειται για τα προϊόντα προέλευσης από το κράτος μέλος που επιβάλλει ορισμένους εσωτερικούς φόρους ή
                        
                     
                           β)
                        
                        
                           πρόκειται για τα προϊόντα που βρίσκονται ήδη, ανεξάρτητα από την προέλευσή τους, εντός του εδάφους του κράτους μέλους αυτού;
                        
                     
         
               3)
            
            
               Με βάση τις απαντήσεις στα δύο παραπάνω ερωτήματα: Πρέπει τα άρθρα 25 ΕΚ και 90, παράγραφος 1, ΕΚ να ερμηνευθούν υπό την έννοια ότι απαγορεύουν τη ρύθμιση της επιβολής διαφοροποιημένου ειδικού φόρου κατανάλωσης στα οχήματα, την οποία έχει θεσπίσει η Δημοκρατία της Βουλγαρίας με τα άρθρα 30 και 40 του ZADS (νόμου για τους ειδικούς φόρους κατανάλωσης και τις φορολογικές αποθήκες) και η οποία στηρίζεται στα κριτήρια του έτους κατασκευής του οχήματος και του αριθμού των χιλιομέτρων που έχει ήδη διανύσει;
            
         
      (1)  ΕΕ L 76, σ. 1.